“เอส แอนด์ พี” รังสรรค์เมนูจานอร่อยเพื่อสุขภาพรับวันแม่
"เอส แอนด์ พี" รังสรรค์เมนูจานอร่อยเพื่อสุขภาพรับวันแม่
15 ส.ค. 2562

วันแม่ปีนี้ บริษัท เอส แอนด์ พี ซินดิเคท จำกัด (มหาชน) หรือ SNP ขอเชิญชวนคุณแม่และคุณลูกลิ้มลองเมนูสุขภาพดีจานอร่อยในแคมเปญ “ซีเล็คเต็ด ฟาร์ม โปรดักส์ (Selected Farm Products)” คัดสรรวัตถุดิบคุณภาพเยี่ยมจากฟาร์มเกษตรกรโดยตรงที่มั่นใจได้ว่าสด สะอาด ปลอดสารพิษ อุดมด้วยคุณประโยชน์หลากหลายเพื่อรังสรรค์เป็นเมนูสุดพิเศษเอาใจผู้รักสุขภาพ ด้วยเมนูแนะนำ อาทิ ข้าวหมกปลานิลเบตง-ซอสแกงกะหรี่ ข้าวไรซ์เบอรี่ไข่นุ่มปลาบึกสยามต้มยำ ข้าวผัดคีนัว-ปลากะพงจัมโบ้นึ่งมะนาว พร้อมกับเครื่องดื่มจากผลไม้ออร์แกนิกสดๆ อย่าง น้ำมะพร้าวสดออร์แกนิก หรือ น้ำฝรั่งสดออร์แกนิก(คั้นแยกกาก)
นอกจากนี้ยังมีเบเกอรี่อบสด ใหม่ หอมกรุ่น อย่าง พายผักราตาตุย เชิญลิ้มลองเมนูอร่อย สุขภาพดีได้แล้วตั้งแต่วันนี้ ถึง 31 สิงหาคม 2562 ที่ ร้าน เอส แอนด์ พี ที่ร่วมรายการ